《西庄耕云堂新成陈太守同诸子过访用韵 其一》
明代·黎民表

三径频来藉碧苔，一区吾岂草玄才。旋呼白鹤为童子，笑指春玄是绿醅。

隔岸黄尘休举扇，西山晴色好登台。金门错忆浮生事，何似林中酒一杯。

作者简介：明广东从化人，字惟敬，号瑶石山人。黎贯子。黄佐弟子。以诗名，与王道行、石星、朱多煃、赵用贤称“续五子”。亦工书画。嘉靖举人。选入内阁，为制敕房中书舍人，出为南京兵部车驾员外郎。万历中官至河南布政司参议。有《瑶石山人稿》、《养生杂录》、《谕后语录》。